17 ஆகையால், கடவுளுக்காகச் செய்யும் இந்தப் பணியை முன்னிட்டு,  கிறிஸ்து இயேசுவுக்குரியவனாகிய நான் பெருமை பாராட்டிக் கொள்ள இடமுண்டு.  18 பிற இனத்தார் தமக்குக் கீழ்ப்படியும் பொருட்டுக்  கிறிஸ்து என் வழியாய்ச் சொல்லாலும் செயலாலும்,  அரும் அடையாளங்கள், அருஞ் செயல்களின் வல்லமையாலும்,  கடவுளின் ஆவியின் வல்லமையாலும்  செய்து முடித்தவற்றைத் தவிர  வேறெதைப் பற்றியும் பேச நான் துணியமாட்டேன். 